Wee Ka Siong

Datuk Seri Ir. Dr. Wee Ka Siong (, lahir ) merupakan Presiden parti Persatuan Cina Malaysia (MCA) dan Ahli Parlimen Ayer Hitam dari Barisan Nasional. Beliau merupakan bekas Menteri Pengangkutan dari 2018 hingga 2022. Beliau juga merupakan Pengerusi MCA Johor dan Ketua MCA Bahagian Johor Bahru.

Pendidikan 
 B. Sc. (Hons) in Civil Engineering (UTM, 1992)
 M. Eng in Traffic Engineering (NTU Singapura, 1996)
 Ph.D in Transportation Planning (UTM, 2002)

Politik 
Pada 13 Oktober 2008, beliau menang tanpa bertanding atas kerusi Ketua Pemuda MCA. Maka dengan ini, beliau akan menjadi salah seorang anggota tetap pemuda barisan nasional. 

Selain daripada itu, beliau juga dilantik oleh Presiden MCA, Ong Tee Keat sebagai Pengerusi MCA negeri Melaka pada 11 November 2008. Maka dengan itu, Beliau mempunyai 3 jawatan yang penting dalam Karier politik beiau iaitu Pengerusi MCA Bahagian Johor Bahru, Ketua Pemuda MCA kebangsaan dan Pengerusi MCA Negeri Melaka.

Beliau juga merupakan Ketua Biro Pendidikan MCA Kebangsaan.

Selepas dilantik oleh Perdana Menteri untuk menjadi Timbalan Menteri Pendidikan, beliau terus bergerak ke sekolah seluruh Malaysia termasuk Sabah dan Sarawak untuk menangani masalah yang dialami oleh semua sekolah rendah dan sekolah menengah. Ini termasuklah peruntukan sekolah, masalah yang dialami oleh guru-guru dan pelajar, dan hal-hal yang berkaitan.

Presiden MCA 
Beliau telah memenangi kerusi Presiden MCA pada Pemilihan MCA 2018-2021 pada 4 November 2018 dengan mendapat undian sebanyak 447 menewaskan bekas Naib Presiden MCA, Gan Ping Sieu yang mendapat 182 undi dan Ngoo Teck Keong, tidak mendapat sebarang undi.

Jawatan menteri 

Beliau telah dilantik sebagai Timbalan Menteri Pelajaran I menggantikan Allahyarham Razali Ismail yang ketika itu diterajui oleh menterinya, Tan Sri Muhyiddin Yassin.

Selepas rombakan Kabinet 2015, beliau telah dilantik sebagai Menteri di Jabatan Perdana Menteri Malaysia.

Menteri Pengangkutan 
Beliau dilantik sebagai Menteri Pengangkutan Malaysia pada 10 Mac 2020.

Pilihan raya 
YB Datuk Dr Wee Ka Siong merupakan Ahli Parlimen MCA yang menang paling banyak majoriti pada Pilihan Raya Malaysia ke-12 (2008). Beliau menewaskan Haji Hussin Sujak dari PAS sebanyak 13,909 undi. Beliau menjadi Ahli Parlimen Ayer Hitam, Johor bagi Penggal kedua selepas menang pada pilihan raya yang ke-11 pada tahun 2004. Pada 2004, beliau menewas Mohd Zamri bin Mat Taksis denggan majoriti 15,763.

Keputusan pilihan raya

Penganugerahan 
Wee Ka Siong telah menerima anugerah Darjah Gemilang Seri Melaka (DGSM) yang membawa gelaran Datuk Seri pada 9 Oktober 2015.
  :
  Darjah Mulia Seri Melaka (DMSM) - Datuk (2008)
  Darjah Gemilang Seri Melaka (DGSM) - Datuk Seri (2015)

Kontroversi

Skandal Zon Bebas Pelabuhan Klang 
Pada 9 Februari 2010, Wee Ka Siong memfailkan saman Mahkamah Tinggi Kuala Lumpur menghalang Tan Sri Robert Phang dan Star Publications (M) Berhad daripada terus menyiarkan kenyataan yang dianggap berbaur fitnah dengan mengaitkan beliau dengan skandal PKFZ. Phang  merupakan anggota jawatankuasa penasihat Suruhanjaya Pencegahan Rasuah Malaysia (SPRM) dan penerbit akhbar harian The Star . Artikel pada 25 Dis 2009 dan 12 Jan 2010 menggambarkan Wee mengamalkan rasuah dan menyalahgunakan kuasa.Peguam Ben Chan mewakili Wee Kah Seong, Gobind Singh Deo dan Ang Hean Leng mewakili Robert Phang, manakala Yee Mei Ken dan Chai Siew Wan mewakili Star Publications.

Permohonan tersebut ditolak dengan alasan kegagalan menyatakan sebarang keadaan khas dalam permohonan tersebut bagi mahkamah membenarkan perintah tersebut.

Batal dasar kabotaj
Wee Ka Siong menolak pada 13 November 2020 untuk meneruskan dasar kabotaj Kerajaan Pakatan Harapan sebelum itu yang memberikan pengecualian kepada kapal asing yang melakukan kerja pembaikan kabel dasar laut bagi menggalakkan pelaburan digital asing. Kedegilan Wee dalam meneruskan dasar kabotaj yang gagal telah menyebabkan Facebook dan Google meminggirkan Malaysia, apabila kebimbangan mereka mengenai kelewatan sehingga 27 hari untuk pembaikan kabel kapal selam diabaikan.

Pengerusi Perbadanan Ekonomi Digital Malaysia (MDEC) Rais Hussin secara terbuka menyalahkan Wee Ka Siong yang membatalkan pengecualian kabotaj sehingga menyebabkan Malaysia dipinggirkan oleh Facebook dan Google untuk menyokong Singapura dan Indonesia, serta menjejaskan potensi pelaburan asing pusat data bernilai RM12- 15 bilion.

Rujukan

Pautan luar
 
 
 
 

Orang dari Melaka
Buddha Malaysia
Menteri Kerajaan Malaysia
Anggota Persatuan Cina Malaysia
Presiden Persatuan Cina Malaysia
Ahli Dewan Rakyat, Parlimen Malaysia ke-11
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Menteri Pengangkutan Malaysia
Anggota Kabinet Muhyiddin Yassin pertama
Penyokong Kerajaan Muhyiddin Yassin
Kekal menyokong Kerajaan Muhyiddin Yassin pertama
Ahli Dewan Rakyat, Parlimen Malaysia ke-15